Twee verskeie kere uit bewegende motor in Pretoria geskiet - Maroela Media
Twee verskeie kere uit bewegende motor in Pretoria geskiet
Twee mense is in ŉ kritieke toestand nadat hulle Vrydagmiddag verskeie kere in hul motor op Garsfonteinweg in Pretoria geskiet is.
Sers. Asnath Melatsi, woordvoerder van die polisie, het gesê ŉ man en ŉ vrou het omstreeks 15:50 in ŉ geel Renault Clio op Garsfonteinweg gery. Naby die N1-Noord-afrit het vier mans vanuit ŉ BMW skote op hulle afgevuur.
“Die man is vier keer in die rug getref en vyf keer in die agterstewe. Die vrou is twee keer in haar middel geskiet,” het Melatsi gesê. Die vrou kon daarin slaag om na ŉ nabygeleë voorruitherstel-onderneming te ry van waar ŉ ambulansdiens ontbied is.
Chris Botha, woordvoerder van Netcare 911, het gesê die man was in ŉ kritieke toestand, terwyl die vrou se skietwonde ook ernstig was.
Die motor waarin die slagoffers geskiet is. Foto: SAPD
“Ons is nie in hierdie stadium presies seker wat die toestand van die slagoffers is nie omdat hulle hospitaal toe geneem is en ons nog nie nuus oor hul toestand ontvang het nie,” het Melatsi gesê. “Volgens ons inligting is die man ŉ bestuurder by OR Gazma Energy Drink en die vrou een van sy kollegas.”
Melatsi het gesê ŉ motief vir die skietery is nog nie vasgestel nie, maar daar word nie vermoed dat dit ŉ mislukte kaping was nie. “In hierdie stadium ondersoek ons ŉ saak van poging tot moord,” het sy gesê.
Konstabel vas wat glo omkoopgeld aanvaar
Solidariteit eis miljoene namens Sishen-lede
Misdaad is besig om handuit te ruk, en dit neem nie n profeet om te bevestig dat hefaan nog voorle nie.
Hierdie dinge gebeur oor drugs en geld , hoekom hoor ons nooit van groot drug base wat gevang word nie ? Suid Afrika is vrot vat die drugs
Ek wonder wat se wapen is gebruik, gewoonlik is die sapd baie vining om dit te noem.
Die verskillende rasse in S A se sienswyses en optredes teenoor mekaar skep ook die geleentheid vir geweldenaars om misdaad aan te wakker.
Die eenvoudigste manier om misdaad uit te roei is om dit met geweld te bestry, wat gaan gebeur wanneer kriminele bereid is bomdraers te word
asook met gifgaswapens toegerus word. Die regering moes alreeds wakker geskrik het maar jammer kom altyd te laat.
Peet ek stem volkome met jou saam. Jy moet asb nie ophou om jou gevoelens uit te druk nie. Almal moet weet hoe ons voel al oor die nonsens.
Ek wonder hoekom haal Maroela my kommentaar af blykbaar moet ‘n mens misdaad goed praat maar nou ja ek sal nie weer my tyd mors nie